તમારે એ લડત સતત લડતા રહેવી પડે છે. પર્સનલી ભલે તમે દુ:ખી અને નિરાશ હોય, પરંતુ તમે એ સ્થિતિ બતાવી ન શકો. એ બાબત પણ તમારી વિરુદ્ધ જઈ શકે. જેમ કે, કેટલાક પબ્લિક પ્રોસિક્યૂટર કે કેટલાક લોકો એમ કહીને તમને જજ કરે કે, તેનો ચુકાદો આવવાનો છે અને તે હસે છે અને મજાક કરે છે, પરંતુ આ મારી કામગીરી છે. મારા પેરેન્ટ્સ, મારો પરિવાર, મારા ફ્રેન્ડ્સ અને હું ગમે તેવી સ્થિતિમાંથી પસાર થતા હોય, પરંતુ મારે એ કરવું પડે છે.